Turqia, e vendosur për flotiljen e re të ndihmave për Gazën
Në Stamboll, është përkujtuar sulmi i forcave izraelite mbi flotiljen e ndihmave vjet, me ç’rast u vranë 9 veprimtarë pro-palestinezë
Turma brohoriste “Mallkim Izraelit”, ndërsa marshonte nëpër qendrën e Stambollit për të kujtuar nëntë veprimtarët e vrarë nga forcat izraelite të sigurisë në anijen turke . Vitin e kaluar, flotilja ndërkombëtare u përpoq të thyente bllokadën ekonomike që Izraeli ka vendosur ndaj palestinezëve në Rripin e Gazës. Ata që marshuan në këtë përvjetor janë ende të zemëruar për vrasjet. , thotë një pjesëmarrës. , thotë një tjetër protestues. Që kur ndodhi incidenti, dy vendet vazhdojnë të mos pajtohen se kush ishte përgjegjës për humbjen e jetëve në anijen turke. Organizatorët e flotiljes – Lëvizja “Gaza e Lirë” dhe Fondacioni IHH, një grup turk i ndihmave humanitare – janë duke planifikuar një ngjarje edhe më të madhe sivjet. Njoftohet se kanë ndërmend të dërgojnë një flotilje me 15 anije dhe me më shumë se 1 mijë veprimtarë në bord. Zëvendës-kreu i IHH-së, Hysejin Oruç, thotë se polemika ndërkombëtare lidhur me vrasjet e vitit të kaluar u ofron mbrojtje anijeve: Izraeli thotë se IHH-ja është më shumë organizatë politike sesa organizatë bamirëse, duke pohuar se ajo ka lidhje të ngushta me Hamasin, të cilin Bashkimi Evropian dhe Shtetet e Bashkuara e konsiderojnë organizatë terroriste – një akuzë kjo që fondacioni bamirës e mohon. Por në një përpjekje për të mënjanuar kritika të tilla, flotilja me ndihma sivjet ka siguruar mbështetje më të gjerë të organizatave anembanë botës. 15 vende, kryesisht nga Evropa, janë duke ofruar anije. Organizatorët pohojnë se një mbështetje e tillë do të pengojë Izraelin të ndërhyjë ushtarakisht. Por Dror Feilier, zëdhënës i anijes suedeze, thotë se ata po përgatiten edhe për raste më të rënda: Por Izraeli vazhdon të mbrojë veprimet e veta dhe paralajmëron se do të vazhdojë të zbatojë embargon ekonomike ndaj Gazës. Mundësia e një tjetër përballjeje ka shtyrë Shtetet e Bashkuara që t’i kërkojnë Ankarasë të ndalojë flotiljen. Por ministri i jashtëm turk Ahmet Davutollu përjashtoi çfarëdo ndërhyrjeje. , tha ai. Ministri turk shtoi se Në Turqi, partia në pushtet AK mban qëndrim të ashpër ndaj Izraelit dhe, në veçanti, mbështet flotiljen e ndihmave për Gazën. Kjo i shkon për shtati popullatës së madhe fetare në vend, thotë politologia nga Universiteti i Stambollit, Nuraj Mert. Ajo shton se ndërsa vendi ndodhet në prag të zgjedhjeve të përgjithshme, qëndrimi i partisë mund të jetë një faktor kyç në politikën e qeverisë. Votuesit turq dalin në zgjedhje më 12 qershor. Me flotiljen që pritet të lundrojë diku nga fundi i qershorit, vëzhguesit thonë se po kalon koha për të shmangur rrezikun e një ballafaqimi në det të hapur.